User:Mikochengsoueyan/sandbox

Rawatan

Ujian makmal mendapati ubat antiviral dari kumpulan perencat neuraminidase seperti Oseltamivir dan Zanamivir adalah berkesan terhadap virus H7N9.

Di kalangan pesakit-pesakit yang dijangkiti H7N9 di negara China, mereka yang mendapat rawatan awal dengan ubat antiviral di atas mempunyai gejala yang lebih ringan berbanding mereka yang lambat diberikan rawatan.

Pencegahan

Sehingga kini, tiada lagi vaksin yang dapat menghindarkan seseorang daripada mendapat jangkitan H7N9.

Namun begitu, terdapat beberapa langkah penjagaan kebersihan asas yang boleh dipraktikkan bagi mengurangkan risiko dijangkiti seperti :

Kebersihan tangan Mencuci tangan sebelum, semasa dan selepas menyediakan makanan; sebelum makan; selepas keluar dari tandas; selepas menguruskan haiwan dan najis haiwan; apabila tangan anda kotor; sebelum dan selepas menguruskan seseorang yang sakit di rumah. Mencuci tangan menggunakan sabun dan air yang mengalir apabila tangan anda didapati kotor; jika tangan tidak kelihatan kotor, tangan boleh dicuci dengan air dan sabun atau pencuci tangan berasaskan alkohol. Kebersihan pernafasan Apabila batuk atau bersin, seseorang itu perlu menutup mulut dan hidung menggunakan topeng, tisu, atau siku yang dilipat; membuang tisu yang telah digunakan ke dalam tong sampah tertutup; mencuci tangan selepas menyentuh cecair dari saluran pernafasan. Keselamatan makanan Jangan memakan haiwan ternakan yang jelas sakit atau mati akibat sakit. Virus influenza akan menjadi tidak aktif apabila daging dan telur dimasak pada suhu normal untuk memasak (melebihi 70°C, di mana daging tidak kelihatan merah jambu)